নিহতের চাচা ভুলু শেখ জানিয়েছেন, চলন্ত অবস্থায় যাত্রীবাহী ওই থ্রি-হুইলারের ড্রাইভার মোবাইল ফোনে কথা বলছিল। এমন সময় নিয়ন্ত্রণ হারিয়ে থ্রি-হুইলারটি রাস্তা-সংলগ্ন একটি তালগাছের সঙ্গে সজোড়ে ধাক্কা খেয়ে উল্টে পড়ে। এতে থ্রি-হুইলারের সব যাত্রী আহত হন। পরে গুরুতর আহতদেরকে উদ্ধার করে গোপালগঞ্জ আড়াই’শ বেড জেনারেল হাসপাতালে পাঠানো হলে কর্তব্যরত চিকিৎসক রইচ শেখকে মৃত বলে ঘোষণা করেন। গুরুতর আহত অলিয়ার শেখ (২৮), হাবিল সিকদার (৪০) ও মাহিন শেখকে (৩০) সেখানে ভর্তি করা হয়েছে।